CELEX: 32017R1413
Language: bg
Date: 2017-08-03 00:00:00
Title: Регламент (ЕС) 2017/1413 на Комисията от 3 август 2017 година за изменение на приложение IV към Регламент (ЕО) № 1223/2009 на Европейския парламент и на Съвета относно козметичните продукти (Текст от значение за ЕИП. )

4.8.2017   
               
               
                  BG
               
               
                  Официален вестник на Европейския съюз
               
               
                  L 203/1
               
            РЕГЛАМЕНТ (ЕС) 2017/1413 НА КОМИСИЯТА
      от 3 август 2017 година
      за изменение на приложение IV към Регламент (ЕО) № 1223/2009 на Европейския парламент и на Съвета относно козметичните продукти
      (текст от значение за ЕИП)
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕО) № 1223/2009 на Европейския парламент и на Съвета от 30 ноември 2009 г. относно козметичните продукти (1), и по-специално член 31, параграф 1 от него,
      като има предвид, че:
      
                  (1)
               
               
                  Цинковият оксид е разрешен за използване като оцветител в козметични продукти съгласно вписване 144 от приложение IV към Регламент (ЕО) № 1223/2009.
               
            
                  (2)
               
               
                  В становището си от 18 септември 2012 г. (2), преразгледанo на 23 септември 2014 г. (3), Научният комитет по безопасност на потребителите (НКБП) стигна до заключението, че цинковият оксид е безопасен за употреба като оцветител, в неговата непокрита форма, различна от наноформа, в козметични продукти за прилагане върху кожата. Предвид факта обаче, че вдишването на частици цинков оксид предизвиква възпаление на белия дроб, НКБП счете, че трябва да бъдат взети предвид и видовете употреба на цинков оксид в козметични продукти, които могат да доведат до експозиция на белите дробове на потребителя чрез вдишване на цинков оксид.
               
            
                  (3)
               
               
                  В контекста на становищата на НКБП употребата на цинков оксид като оцветител, в неговата непокрита форма, различна от наноформа, в козметични продукти следва да бъде ограничена до приложенията, които не могат да доведат до експозиция на белите дробове на крайния потребител чрез вдишване.
               
            
                  (4)
               
               
                  Приложение IV към Регламент (ЕО) № 1223/2009 следва да бъде съответно изменено.
               
            
                  (5)
               
               
                  На промишлеността следва да се предостави разумен период от време, за да направи необходимите корекции в рецептурите на продуктите с оглед на тяхното пускане на пазара и да изтегли от пазара несъответстващите продукти.
               
            
                  (6)
               
               
                  Мерките, предвидени в настоящия регламент, са в съответствие със становището на Постоянния комитет по козметичните продукти,
               
            ПРИЕ НАСТОЯЩИЯ РЕГЛАМЕНТ:
      Член 1
      Приложение IV към Регламент (ЕО) № 1223/2009 се изменя в съответствие с приложението към настоящия регламент.
      Член 2
      От 24 февруари 2018 г. на пазара на Съюза могат да бъдат пускани само козметични продукти, които отговарят на изискванията на настоящия регламент.
      От 24 май 2018 г. на пазара на Съюза могат да бъдат предоставяни само козметични продукти, които отговарят на изискванията на настоящия регламент.
      Член 3
      Настоящият регламент влиза в сила на двадесетия ден след деня на публикуването му в Официален вестник на Европейския съюз.
      
      
         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 3 август 2017 година.
         
            
               За Комисията
            
            
               Председател
            
            Jean-Claude JUNCKER
         
      
      
         (1)  ОВ L 342, 22.12.2009 г., стр. 59.
      
         (2)  SCCS/1489/12 преразгледан текст от 11 декември 2012 г., http://ec.europa.eu/health/scientific_committees/consumer_safety/docs/sccs_o_103.pdf
      
         (3)  SCCS/1539/14 преразгледан текст от 25 юни 2015 г., http://ec.europa.eu/health/scientific_committees/consumer_safety/docs/sccs_o_163.pdf
      
         ПРИЛОЖЕНИЕ
         Вписване 144 в приложение IV към Регламент (ЕО) № 1223/2009 се заменя със следното:
         
            
                        Референтен номер
                     
                     
                        Идентификация на веществото
                     
                     
                        Условия
                     
                     
                        Формулировка на условията за употреба и предупрежденията
                     
                  
                        Химично наименование
                     
                     
                        Цветен индекс номер/общоприето наименование съгласно справочника на съставките
                     
                     
                        CAS номер
                     
                     
                        ЕО номер
                     
                     
                        Цвят
                     
                     
                        Вид на продукта, части на тялото
                     
                     
                        Максимална концентрация в готовия за употреба препарат
                     
                     
                        Други
                     
                  
                        а
                     
                     
                        б
                     
                     
                        в
                     
                     
                        г
                     
                     
                        д
                     
                     
                        е
                     
                     
                        ж
                     
                     
                        з
                     
                     
                        и
                     
                     
                        й
                     
                  
                        „144
                     
                     
                        Цинков оксид (*1)
                        
                     
                     
                        77947
                     
                     
                        1314-13-2
                     
                     
                        215-222-5
                     
                     
                        Бял
                     
                     
                         
                     
                     
                         
                     
                     
                        Да не се използва в приложения, които могат да доведат до експозиция на белите дробове на крайния потребител чрез вдишване.
                     
                     
                         
                     
                  
         
            (*1)  За употреба като UV-филтър вж. приложение VI, вписвания № 30 и № 30a.“